CELEX: 62015CA0448
Language: mt
Date: 2017-03-08 00:00:00
Title: Kawża C-448/15: Sentenza tal-Qorti tal-Ġustizzja (Il-Ħames Awla) tat-8 ta’ Marzu 2017 (talba għal deċiżjoni preliminari tal-Hof van beroep te Brussel – il-Belġju) – L-Istat Belġjan vs Wereldhave Belgium Comm. VA, Wereldhave International NV, Wereldhave NV (Rinviju għal deċiżjoni preliminari — Kumpanniji omm u sussidjarji stabbiliti fi Stati Membri distinti — Sistema fiskali komuni applikabbli — Taxxa fuq il-kumpanniji — Direttiva 90/435/KEE — Kamp ta’ applikazzjoni — Artikolu 2(ċ) — Kumpannija suġġetta għat-taxxa, mingħajr possibbiltà ta’ għażla u mingħajr ma tiġi eżentata — Taxxa b’rata ta’ żero)

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/8
            
         Sentenza tal-Qorti tal-Ġustizzja (Il-Ħames Awla) tat-8 ta’ Marzu 2017 (talba għal deċiżjoni preliminari tal-Hof van beroep te Brussel – il-Belġju) – L-Istat Belġjan vs Wereldhave Belgium Comm. VA, Wereldhave International NV, Wereldhave NV
   (Kawża C-448/15) (1)
   
   ((Rinviju għal deċiżjoni preliminari - Kumpanniji omm u sussidjarji stabbiliti fi Stati Membri distinti - Sistema fiskali komuni applikabbli - Taxxa fuq il-kumpanniji - Direttiva 90/435/KEE - Kamp ta’ applikazzjoni - Artikolu 2(ċ) - Kumpannija suġġetta għat-taxxa, mingħajr possibbiltà ta’ għażla u mingħajr ma tiġi eżentata - Taxxa b’rata ta’ żero))
   (2017/C 144/09)
   Lingwa tal-kawża: l-Olandiż
   
      Qorti tar-rinviju
   
   Hof van beroep te Brussel
   
      Partijiet fil-kawża prinċipali
   
   
      Rikorrenti: L-Istat Belġjan
   
      Konvenuti: Wereldhave Belgium Comm. VA, Wereldhave International NV, Wereldhave NV
   
      Dispożittiv
   
   Id-Direttiva tal-Kunsill 90/435/KEE, tat-23 ta’ Lulju 1990, dwar is-sistema komuni tat-tassazzjoni li tapplika fil-każ tal-kumpanniji prinċipali [omm] u sussidjarji ta’ Stati Membri differenti għandha tiġi interpretata fis-sens li l-Artikolu 5(1) tagħha ma jipprekludix leġiżlazzjoni ta’ Stat Membru li permezz tagħha withholding tax hija imposta fuq id-dividendi mqassma minn sussidjarja stabbilita f’dan l-Istat Membru lill-organu ta’ investiment kollettiv ta’ natura fiskali, stabbilit fi Stat Membru ieħor, suġġett għat-taxxa fuq il-kumpanniji għal rata żero bil-kundizzjoni li l-profitti kollha tiegħu jitqassmu lill-azzjonisti tiegħu, peress li tali organu ma jikkostitwixxix “kumpannija ta’ Stat Membru”, fis-sens ta’ din id-direttiva.
   
      (1)  ĠU C 363, 3.11.2015.